
Atodiadau
    *Ffurflen gais 

Llywodraethir pob un o’r cynlluniau astudio dramor sydd ar gael ym Mhrifysgol Cymru Y Drindod Dewi Sant gan y rheoliadau a geir yn Llawlyfr Ansawdd Academaidd y Brifysgol, sef:
9.8.8  Rheoliadau’n Ymwneud ag Astudio Dramor
Mae’r rheoliadau canlynol yn berthnasol i fyfyrwyr y Brifysgol sy’n dymuno Astudio Dramor mewn sefydliad a gymeradwyir. Mae’r Swyddfa Ryngwladol wedi creu Llawlyfr Semestr Tramor sy’n rhoi manylion llawn y rheoliadau Astudio Dramor gan gynnwys: gwneud cais am fisas, cytundebau dysgu, a chyllid. Dyma’r broses o gymeradwyo myfyrwyr sy’n dymuno Astudio Dramor:

(i)
Mae myfyrwyr sy’n gwneud cais i Astudio Dramor yn derbyn Pecyn Ymgeisio o’r Swyddfa Ryngwladol a gofynnir iddynt gyflwyno dau dystlythyr academaidd gan diwtoriaid y Brifysgol, trawsgrifiad o’u proffil academaidd cyfredol a thraethawd ategol. Rhaid i Benaethiaid Ysgolion (a/neu’r Cydlynydd Rhaglen) gefnogi a chymeradwyo cais pob myfyriwr sy’n ymgeisio am le ar un o gynlluniau Astudio Dramor y Brifysgol. 

(ii)
Trefnir cyfweliad ffurfiol, a fydd fel arfer yn cynnwys y Pennaeth Ysgol (a/neu’r Cydlynydd Rhaglen), Deon y Gyfadran a’r Swyddog Rhyngwladol. Yn y cyfweliad trafodir cais y myfyriwr ac eglurir a thrafodir y gweithdrefnau academaidd a diwylliannol.

(iii)
Gofynnir i fyfyrwyr llwyddiannus, ar y cyd â Phenaethiaid Ysgolion (a/neu’r Cydlynydd Rhaglen) a’r Swyddog Rhyngwladol, gytuno ar Gytundeb Dysgu/Rhaglen Astudio unigol yn eu sefydliad Astudio Dramor sydd yn rhaglen gyfatebol dderbyniol i’r modylau a ragnodwyd ar Raglen Astudio’r myfyriwr yn y Brifysgol. 

(iv)
Bydd y modwl Astudiaeth Annibynnol Ryngwladol briodol a ddilyswyd yn cynnwys manylion llawn y Rhaglen Astudio/Cytundeb Dysgu y cytunwyd arno.  Caiff Ysgolion gyfle i gynnwys elfennau asesu a deilliannau dysgu ychwanegol. Un marc terfynol yn unig fydd yn ymddangos ar drawsgrifiad y myfyriwr am y modwl 60 credyd hwn. 

(v)
Ar ôl cwblhau’r cyfnod yn Astudio Dramor, bydd y myfyriwr a’r Pennaeth Ysgol (a/neu’r Cydlynydd Rhaglen) yn derbyn trawsgrifiad o ganlyniadau’r myfyriwr drwy law’r Swyddfa Ryngwladol.  

(vi)
Hysbysir myfyrwyr nad yw’r ystod marciau a ddefnyddir gan sefydliadau tramor bob amser yn gyson â’r rhai a ddefnyddir yn y Deyrnas Unedig.  Er mwyn sicrhau nad ydynt ar eu hennill neu ar eu colled yn annheg yn nhermau’r marciau a gawsant yn ystod eu cyfnod yn Astudio Dramor, caiff pob asesiad ei ailasesu yn y Brifysgol a’i farcio yn unol â systemau’r Brifysgol. Cyn cael caniatâd i fynd ar gynllun cyfnewid, bydd yn ofynnol i fyfyrwyr lofnodi datganiad yn nodi eu bod yn derbyn mai'r marciau a ddyfernir gan y Brifysgol fydd y rhai a gofnodir ar eu trawsgrifiad ac a ddefnyddir i gyfrifo dosbarth eu gradd.   Hysbysir Arholwyr Allanol o drefniadau Astudio Dramor yn flynyddol a gellir galw arnynt mewn achosion o apêl.

(vii)
Ar ôl dychwelyd i’r Deyrnas Unedig bydd y myfyriwr yn rhoi’r holl ddeunydd asesu perthnasol i’r Pennaeth Ysgol (neu’r Cynrychiolydd Ysgol) a dilynir y broses a ddisgrifir yn (vi).  Yna anfonir marciau terfynol i’r Gofrestrfa i’w cynnwys yn y Bwrdd Dilyniant/Dyfarnu perthnasol nesaf.
Cysylltiadau:
Prifysgol Cymru Y Drindod Dewi Sant 

Y Swyddfa Rhyngwladol
internationalcc@ydds.ac.uk 
Ble galla i fynd? 
Ysgol y Celfyddydau Perfformio
Prifysgol Rio Grande, UDA   

www.rio.edu   
· Pryd – ail semestr, yr ail flwyddyn
Ysgol Chwaraeon, Iechyd ac Addysg Awyr Agored
Coleg Prifysgol Telemark, Norwy (Addysg Awyr Agored yn unig)
Cysylltiad Erasmus  - http://www.hit.no/
Prifysgol Gogledd Carolina, Greensboro, UDA. 
www.uncg.edu
Pryd - 
· Erasmus yn Norwy – Semestr cyntaf, yr ail flwyddyn.
· UDA – Ail Semestr, yr ail flwyddyn
Ysgol Busnes 
Prifysgol Gogledd Carolina, Greensboro, UDA. 

www.uncg.edu
Prifysgol y Bedyddwyr Hong Kong 
www.hkbu.edu.hk 
·  Pryd – yr ail Semestr, yr ail flwyddyn
Ysgol Cyfiawnder a Chynhwysiant Cymdeithasol 

     Y Coleg Presbyteraidd, De Carolina, UDA


 www.presby.edu 

Coleg Elms, Massachusetts, UDA

 www.elms.edu 

Coleg Camosun, Canada (Gwaith Ieuenctid a Chymuned)  

www.camosun.ca 
·  Pryd – yr ail semestr, yr ail flwyddyn
Ysgol Plentyndod Cynnar

Coleg Elms, Massachusetts, UDA

 www.elms.edu 

Linkopings, Sweden 

www.liu.se
Ysgol y Celfyddydau Creadigol    
Prifysgol Gogledd Carolina, Greensboro. 
www.uncg.edu
     Prifysgol Talaith Kansas, UDA (myfyrwyr CSG)
     www.k-state.edu 
· Pryd – yr ail semestr, yr ail flwyddyn
Ysgol Astudiaethau Diwylliannol
        Prifysgol Thompson Rivers, Canada
        www.tru.ca 
Prifysgol Gogledd Carolina, Greensboro. 

www.uncg.edu
· Pryd – Ail semestr, yr ail flwyddyn
Ysgol Archaeoleg, Hanes ac Anthropoleg
Prifysgol Thompson Rivers, Canada

        www.tru.ca 

Prifysgol Gogledd Carolina, Greensboro. 

www.uncg.edu
Cysylltiad Erasmus – Tarragona, Sbaen

www.urv.cat 
· Pryd – yr ail semestr, yr ail flwyddyn
Ysgol y Clasuron
Colegau Hobart a William Smith 
www.hws.edu
Cysylltiad Erasmus – Bologna, Yr Eidal
http://www.trentu.ca/ 

Cysylltiad Erasmus – Tarragona, Sbaen

www.urv.cat
· Pryd – yr ail semestr, yr ail flwyddyn

   Ysgol Diwinyddiaeth, Astudiaethau Crefyddol ac Islamaidd
Prifysgol Thompson Rivers, Canada
www.tru.ca
Cysylltiad Erasmus - Twrci
· Pryd – yr ail semestr, yr ail flwyddyn
Sut i wneud cais i Astudio Dramor
Cam 1 

1. Dylai myfyrwyr ddod i’r Swyddfa Ryngwladol am sgwrs anffurfiol.
2. Wedyn dylai myfyrwyr roi gwybod i'r Ysgol(ion) fod ganddynt ddiddordeb cyffredinol mewn astudio dramor.
3. Rhaid llenwi ffurflen gais a’i dychwelyd i’r Swyddfa Ryngwladol, a rhaid iddi gynnwys y canlynol:
· Dau dystlythyr gan diwtoriaid y Brifysgol, a rhaid i un ohonynt fod yn Bennaeth Ysgol arnoch.
· Trawsgrifiad o’ch proffil academaidd presennol.
· Traethawd fel rhan o’r ffurflen gais (1 ochr A4) sy’n esbonio pam yr hoffech gymryd rhan yn y rhaglen Astudio Dramor.
· Dau lun maint pasport
· Siec gwerth £60 sy’n daladwy i Brifysgol Cymru Y Drindod Dewi Sant er mwyn prosesu’ch cais. Os na fyddwch yn llwyddiannus caiff y swm hwn ei ad-dalu, os byddwch yn llwyddiannus ond yn penderfynu tynnu’n ôl, ni fydd modd ad-dalu'r ffi weinyddol o £60. Talwch hon i’r Swyddfa Gyllid, a chynnwys derbynneb yn unig gyda’ch ffurflen gais.
Unwaith y caiff hyn ei gwblhau cewch eich galw i gyfweliad â’r Swyddog Rhyngwladol ac aelodau cynrychiadol perthnasol o'r staff academaidd. 
Cam 2 

· Derbyniad – i’r sefydliad sy’n derbyn
Pan fyddwch wedi cael eich derbyn yn llwyddiannus fel myfyriwr Astudio Dramor, wedyn bydd angen i chi wneud cais i’r sefydliad sy’n derbyn.  Bydd angen i chi lenwi pob un o’r ffurflenni yn y pecyn derbyn a ddarperir gan y Swyddfa Ryngwladol.   
Ar gyfer cynlluniau cyfnewid â’r UDA

Defnyddir y ffurflenni hyn i greu DS2019 (os byddwch yn astudio yn UDA).  Defnyddir y ffurflen hon wrth wneud cais am eich fisa.  

Cam 3 

Unwaith y bydd y sefydliad sy’n derbyn yn cael y ffurflenni hyn, byddant yn anfon llythyr derbyn, ynghyd â DS2019 (ar gyfer astudio yn UDA), a fydd yn eich galluogi i wneud cais am Fisa.
· I fyfyrwyr sy’n gwneud cais am Erasmus neu Ganada nid oes angen Fisa. 
Gwybodaeth am gyllid
Cost Weinyddol - £60 

Amcan o’ch costau ar gyfer Astudio Dramor
Llety yn y sefydliad sy’n derbyn – tua £1,500 
Hedfan - £400 - £700 (bydd hyn yn dibynnu ar yr adeg o’r flwyddyn a lle’r ydych yn mynd). Sylwer mai cyfrifoldeb y myfyriwr yw neilltuo taith awyren.
Teithio – Ystyriwch arian am deithiau a gwibdeithiau
Bwyd = (tua) £30 yr wythnos
Teithio yn ôl ac ymlaen i’r Brifysgol  

Yswiriant iechyd – bydd hwn yn amrywio os mai’r sefydliad sy’n derbyn sy’n ei ddarparu neu os oes angen darpariaeth breifat. 

Costau Fisa / Pasport  - UDA yn unig
Fisa (tua $150) a Phasport, lle bo angen (tua £100)
Ffi Sevis (tua $200)
Lluniau Fisa 
Teithio i gyfweliad yn Llundain
Angen £60 i’w dalu yn Llysgenhadaeth UDA i gael eich pasport yn ôl. 

 (D.S. mae’n bosibl y gellid adennill 75% o gostau’r Fisa gan yr AALl – rhaid i’r myfyrwyr gysylltu â hwy’n uniongyrchol i adennill).
Yswiriant Meddygol (tua) £250  

· Cyfanswm y gwariant ychwanegol sydd ei angen er mwyn astudio yn UDA/Canada = tua £3,000 
· Amcan o gyfanswm y gwariant os byddwch yn astudio dramor = £5,000 (ar sail cyfartaledd o £2,000 y byddai ei angen ar fyfyriwr yn Y Drindod Dewi Sant ar gyfer un flwyddyn academaidd gan gynnwys ffioedd)
· Telir eich holl ffioedd academaidd i’r Drindod Dewi Sant o dan eich trefniadau arferol – nid oes unrhyw ffioedd yn daladwy i’r sefydliad sy’n derbyn yn unol â’n cytundebau cyfnewid. 
· Telir yr holl ffioedd academaidd i'r Drindod Dewi Sant a'r holl gostau llety yn uniongyrchol i'r sefydliad sy’n derbyn. 
Yn Ychwanegol:
1. Yn ychwanegol, mae angen gwiriad iechyd cyn i chi adael a rhaid i chi fynd â’r Ffurflen Ymateb gyda chi.
2. Yswiriant Meddygol – bydd angen i chi drefnu hyn cyn i chi fynd. Mae hyn yn ofynnol i gael fisa i’r UDA.
3. Hedfan – mae gofyn i fyfyrwyr wneud eu trefniadau hedfan eu hunain i UDA/Canada.
4. Ar gyfer yr UDA bydd angen i chi brofi bod gennych tua £5,000 naill ai yn y banc neu ar ffurf Benthyciadau Myfyrwyr i ddod.
Amcan o’ch costau ar gyfer Astudio Dramor mewn sefydliad Erasmus
Llety yn y sefydliad sy’n derbyn – tua £1,500 
Hedfan - £200
Teithio – Ystyriwch arian am deithiau a gwibdeithiau
Bwyd = (tua) £30 yr wythnos
Teithio yn ôl ac ymlaen i’r Brifysgol  

Yswiriant iechyd – bydd hwn yn amrywio os mai’r sefydliad sy’n derbyn sy’n ei ddarparu neu os oes angen darpariaeth breifat. 

Cyfanswm y gwariant ychwanegol = tua £2,000 
· Arian ychwanegol ar gyfer Astudio Dramor yn UDA yn ogystal ag o dan y Cynllun Erasmus:
Er mwyn i chi gael rhagor o arian/grantiau rhaid i chi roi gwybod i’ch AALl.  Mae adran ar eich ffurflen benthyciadau myfyrwyr sy’n gofyn a ydych yn astudio dramor.  Anfonwch gyfeiriad a rhif ffôn eich AALl a’ch rhif myfyriwr (mae modd i chi gael hwn gan y Gofrestrfa) ar ffurf e-bost i’r Swyddfa Ryngwladol.  Bydd angen i chi roi gwybod i’r Gofrestrfa a’ch AALl am eich cyfnodau o astudio dramor, gan gynnwys y dyddiadau.
· Gwasanaethau Myfyrwyr
Mae Talebau Addysgol ar gael gan wasanaethau myfyrwyr i astudio dramor. Cysylltwch â Gwasanaethau Myfyrwyr i gael rhagor o wybodaeth.
Llety 
Bydd Swyddfa Ryngwladol yn y sefydliad sy’n eich derbyn yn eich cynghori ynghylch gwneud cais am lety yn y sefydliad sy’n eich derbyn. Gall hyn amrywio o lety ar y campws i fflatiau heb gelfi yn dibynnu ar le y byddwch yn mynd. Gall costau llety amrywio a dylech ddisgwyl talu bond. Dylech hefyd ystyried neilltuo llety ar y campws neu oddi ar y campws am y cyfnod ar ôl i chi ddychwelyd, cyn i chi ymadael i Astudio Dramor.
Materion Meddygol ac Yswiriant
Os ydych yn cymryd unrhyw fath o feddyginiaeth rhaid i chi fynd â hi gyda chi. Peidiwch ag anghofio cael tystysgrifau/copïau o bresgripsiynau gan eich meddyg cyn i chi fynd.  

Gwnewch yn siŵr hefyd eich bod yn cynnwys eich meddyginiaeth yn eich bagiau llaw, er mwyn sicrhau ei bod gyda chi bob amser, hyd yn oed os yw eich bagiau yn mynd ar goll. 

Mynd allan i UDA/Canada 
Mae gan y rhan fwyaf o sefydliadau yn UDA eu hyswiriant iechyd eu hunain (er enghraifft, Prifysgol Talaith Califfornia, Fullerton) sy’n ofyniad ar gyfer cofrestru. Bydd modd i’r Swyddfa Ryngwladol roi gwybod i chi am hyn yn ystod y broses o wneud cais. Rydym hefyd yn annog myfyrwyr i gymryd yswiriant preifat a fydd yn talu am unrhyw ddamweiniau, costau meddygol ychwanegol, neu os byddwch yn colli arian, pasport neu fagiau. Mae rhai cwmnïau megis Endsleigh Insurance yn cynnig pecynnau arbennig i fyfyrwyr sy'n mynd i astudio dramor am gyfnodau. 

Myfyrwyr Astudio Dramor Erasmus sy’n mynd dramor
Materion Meddygol ac Yswiriant
Cyn i chi fynd dramor dylech gael Cerdyn Yswiriant Iechyd Ewropeaidd. Mae hwn yn rhoi’r hawl i chi gael yr un driniaeth feddygol â thrigolion y wlad lle'r ydych yn aros.  Bydd yr yswiriant a gewch yn yr Almaen neu Awstria yn debyg i’r hyn a gewch gan y GIG yma, e.e. bydd modd i chi ymweld â meddygon a chael triniaeth frys yn ddi-dâl. Cyn i chi wneud cais bydd angen i chi gael y wybodaeth ganlynol wrth law ar gyfer pob un yr ydych yn gwneud cais ar ei gyfer:
Enw llawn 

Dyddiad geni 

Rhif GIG neu Yswiriant Gwladol
Dylai cardiau iechyd Ewropeaidd fod ar gael yn rhad ac am ddim dan Awdurdod Iechyd Lleol y myfyriwr  http://ec.europa.eu/social/main.jsp?catId=559
Iechyd a Diogelwch
Pwysig: Eich cyfrifoldeb chi yw ymgynefino â’r holl reoliadau iechyd a diogelwch sy’n berthnasol i le yr ydych yn astudio a’ch llety pan fyddwch dramor.  
Fisas – Myfyrwyr sy’n teithio i UDA
Gall gymryd hyd at dri mis i brosesu fisa.  Cofiwch, bydd angen i chi ymweld â Llysgenhadaeth UDA yn Llundain er mwyn gwneud cais am fisa’n bersonol.
FISAS I’R RHEINI NAD YDYNT YN FEWNFUDWYR 


Bydd angen i chi wneud cais naill ai am fisa J-1 (cyfnewid) neu F-1 (Myfyrwyr) – Caiff hyn ei nodi ar eich DS-2019
 
http://london.usembassy.gov/cons_new/visa/niv/ds160.html 


Ffurflen Fisa DS-160 
Mae gofyn i ymgeiswyr am fisa nad ydynt yn fewnfudwyr lenwi'r DS-160 newydd. 

Mae’r DS-160 ar y we ac ar ôl iddo gael ei lenwi, mae’n trosglwyddo data’r ymgeiswyr i’r man lle bydd yn gwneud cais am y fisa (Llundain, Lloegr). Gan fod y data’n cael eu casglu ar ffurf electronig, bydd modd iddynt gael eu prosesu a’u sgrinio mewn gwahanol ffyrdd cyn y cais a dylai hynny leihau’r oedi sy’n gysylltiedig â phrosesu. Mae hefyd yn golygu y gall ymgeiswyr sy’n gwneud cais am fisas yn aml gadw eu cais gwreiddiol ac anfon y ffurflen wedi'i diweddaru. 

I gael y ffurflen DS-160 form ewch i https://ceac.state.gov/genniv/
Cyn i chi agor DS-160, nodwch y pwyntiau canlynol: 

Mae pobl wedi cael problemau wrth gysylltu â safle DS-160 o bryd i’w gilydd. Cofiwch gadw’ch gwaith yn aml.
· Wrth i chi lenwi’ch cais am fisa, cadwch gopi ar eich gyriant caled, CD neu USB a gwnewch hynny’n aml: 

· Os cewch eich holi, Have you attended any educational institutions other than an elementary school, dylech restru pob sefydliad addysgol yr ydych wedi'i fynychu ers pan oeddech yn 11 oed. 

· Rhowch wybodaeth gywir a chyflawn wrth ateb y cwestiynau. Cewch gyfle i adolygu’r wybodaeth cyn i chi gyflwyno’r ffurflen. Os byddwch yn cyflwyno DS-160 sy’n anghywir neu’n anghyflawn, caiff eich cais ei wrthod; 

· Adolygwch Fanylebau’r Adran Wladol ar gyfer lluniau cyn i chi lanlwytho’r llun. Os nad yw’ch llun yn cydymffurfio, caiff ei wrthod; 

· Dewiswch y lleoliad cywir lle byddwch yn gwneud cais am y fisa.  Os byddwch yn gwneud cais yn y Llysgenhadaeth, dewiswch London, England ; os byddwch yn gwneud cais yn Swyddfa’r Is-gennad Gyffredinol yn Belfast, dewiswch Belfast, N. Ireland ; 

· Dewiswch y categori cywir o fisa o dan "Purpose of Travel to the United States" yn y "Travel Information Section" – bydd y gwymplen yn ymddangos mewn ateb i’r cwestiwn " Are you the Principal Applicant". Os na welwch y categori o fisa sy’n berthnasol i chi, cliciwch ar Other am ragor o wybodaeth. 

Bydd angen hefyd i chi gael y canlynol:  

· Pasport
· llun fisa
· Prawf o ddiddyledrwydd ariannol – llythyr gan y banc, datganiad o’r banc wedi’i lofnodi ac ati. Er eich bod yn fyfyriwr dylai’r banc roi llythyr i chi sy’n datgan bod eich benthyciadau/grantiau yn cyrraedd eich cyfrif banc - bydd angen i'r banc gael prawf o hyn. Gweler Atodiad 1 am enghraifft o lythyr gan y banc ynghylch talu benthyciadau myfyrwyr. Efallai y bydd gofyn i chi wneud hyn cyn gwneud cais am sefydliad yn UDA. 
· Llythyr gan Bennaeth y Gyfadran
· Llythyr sy’n dangos y cyfeiriad cartref
· Unwaith y byddwch wedi llenwi eich DS-160 trefnwch gyfweliad â Llysgenhadaeth yr UDA yn Llundain ar  09042-450100 am £1.20 y funud – ac ewch trwy’r holl wybodaeth y bydd gofyn i chi ei rhoi ar y diwrnod. 
· Bydd angen i chi gael DS-2019, Pasport a Cherdyn Credyd neu Ddebyd er mwyn trefnu'ch apwyntiad. 

FFI SEVIS  

· https://www.fmjfee.com/i901fee/students/student/help.htm 

Mae'r ffi SEVIS I-901 yn fandadedig gan y Gyngres er mwyn cynnal y swyddfa raglenni a'r system awtomatig sy'n dilyn hynt myfyrwyr ac ymwelwyr cyfnewid ac sy'n sicrhau eu bod yn cadw'u statws tra byddant yn yr Unol Daleithiau. Mae pob myfyriwr neu ymwelydd cyfnewid a gafodd Ffurflen gychwynnol I-20 neu DS-2019 ar neu ar ôl  27 Hydref , 2008, yn gyfrifol am dalu’r ffi hwn i SEVP
· Cyn i chi Fynd Ymlaen:
· Rhaid bod gennych I-20 neu DS-2019 cyflawn neu gywir i lenwi’r Ffurflen I-901 ar-lein a thalu’r ffi SEVIS I-901. Os nad oes gennych I-20 neu DS-2019 neu os yw’r wybodaeth ar y ffurflen yn anghywir, cysylltwch â’r swyddog ysgol neu noddwr y rhaglen ymwelwyr cyfnewid am gopi o’r ffurflen cyn i chi barhau.
Ar ôl y cyfweliad bydd angen oddeutu pum niwrnod gwaith i brosesu’r fisa. Dylech adael o leiaf ddau ddiwrnod i’w gludo.Caiff eich pasport ei ddychwelyd i chi gan Secure Mail Services ar ôl prosesu’r Fisa. Bydd angen i chi dalu am amlen ar gyfer dychwelyd eich pasport ar ddiwrnod y cyfweliad, mae’r ffi am wasanaeth negesydd yn dechrau’n £10.00. 
· Fe'ch cynghorir i fynd ag arian parod i’r cyfweliad fisa
FFONIWCH Y LLYSGENHADAETH CYN I CHI FYND I’R CYFWELIAD, ER MWYN SICRHAU BOD POPETH GYDA CHI GAN GYNNWYS YR ARIAN SYDD EI ANGEN I DALU AM BETHAU AR Y DIWRNOD.
Gwybodaeth Academaidd 

A fyddaf yn dal i fod yn fyfyriwr cofrestredig ym Mhrifysgol Cymru Y Drindod Dewi Sant pan fyddaf dramor?
                  Byddwch
A fyddaf yn ennill credydau am y cyrsiau y byddaf yn eu hastudio yn y sefydliad sy’n derbyn? 
                Byddwch 

Sut mae hynny’n gweithio?
1. Byddwch yn ymchwilio i’r brifysgol yr ydych am fynd iddi gan edrych a yw’r cyrsiau yno yn briodol ar gyfer eich gradd. Rhaid bod y Sefydliad yn un o'r Partneriaid cyswllt.
2. Cofiwch na fyddant yn cyfateb i’r dim ac mae’n bosibl y cewch gyfle i wneud ystod o gyrsiau - cyhyd â bod eich tiwtor o’r farn ei bod yn cydblethu â’ch rhaglen astudio.
3. Cewch eich cofrestru ar y modwl Astudiaeth Annibynnol Ryngwladol - modwl 60 credyd yn y Drindod Dewi Sant sy’n rhoi hyblygrwydd i astudio ystod o fodylau dramor.  

4. Dewiswch rhwng 12-15 o oriau credyd yn y sefydliad sy’n eich derbyn. Mae'n debyg y bydd gofyn i chi wneud ychydig o waith ychwanegol i’ch tiwtor yn ôl yn y Drindod Dewi Sant (llyfr gweithio proses, dyddlyfr, cyflwyniad ar ôl dychwelyd). 

5. Ewch i gyfarfod â’ch tiwtor a staff y Swyddfa Ryngwladol er mwyn llunio’ch cytundeb dysgu. 

6. Wedyn byddwch yn cofrestru ar y modylau (fel arfer, ar-lein yn y sefydliad sy’n derbyn).
7. Llofnodir y cytundeb dysgu cyn i chi ymadael a bydd gofyn i chi wneud y canlynol;
· Anfon copïau o’ch gwaith yn ôl i’r Drindod Dewi Sant (cadwch gopi o bopeth ar gyfer eich cofnodion).
· Cadwch mewn cysylltiad â’r staff academaidd a’r Swyddfa Ryngwladol pan fyddwch dramor.
· Gellir newid y cytundeb dysgu yn y cyfnod cynefino cynnar. 

· Os oes gennych unrhyw anhawster â chwrs, rhaid i chi roi gwybod i staff y Drindod Dewi Sant cyn gynted ag y bo modd.  

8. Dim ond 1 marc terfynol a welwch ar eich trawsgrifiad, caiff yr holl farciau a gewch gan y sefydliad sy'n eich derbyn eu casglu at ei gilydd.
Y Cytundeb Dysgu – UDA/Canada 
Y Flwyddyn Academaidd                                      
Y Rhaglen Astudio: 

Enw’r myfyriwr: 



Rhif Myfyriwr:



Y Sefydliad sy’n Anfon: 
Prifysgol Cymru Y Drindod Dewi Sant 

Gwlad: Y DU
MANYLION Y RHAGLEN ASTUDIO/CYTUNDEB DYSGU ARFAETHEDIG
Y Sefydliad sy’n Derbyn: 


Gwlad: 

	 Cod Modwl 
	Teitl y Modwl
	Nifer Credydau YDDS

	
	 Modwl Astudiaeth Annibynnol Ryngwladol
	 60

	
	
	

	
	
	

	
	
	

	
	
	

	
	
	


· Tasgau ymarferol gorfodol ychwanegol i’w cwblhau wrth astudio dramor.
· Manylion unrhyw dasgau asesu ychwanegol y gellid eu cyfrif yn rhai angenrheidiol ar gyfer cyflawni Nodau’r Rhaglen Astudio. 
Yr uchod i’w lenwi gan Bennaeth yr Ysgol cyn y cyfnod o astudio dramor.
Mewn argyfwng cysylltwch â’m perthynas agosaf:
Enw: ………………………………………………
Ffôn:...............................................................
Rhif Ffôn Symudol:.......................................................................


Llofnod y Myfyriwr: ………………………………..

Dyddiad:...........................................................................
Y SEFYDLIAD SY’N ANFON - Prifysgol Cymru Y Drindod Dewi Sant 

Rydym yn cadarnhau ein bod yn cymeradwyo’r rhaglen astudio/cytundeb dysgu arfaethedig dan sylw.
Pennaeth yr Ysgol
...............................................................Dyddiad:...........................
Tiwtor Personol
 ................................................................................Dyddiad:......................................
 Fel ar gyfer unrhyw raglen, caiff eich asesiadau a’ch arholiadau yn eich modylau Astudio Dramor eu graddio gan y staff darlithio priodol. Mae’n bwysig eich bod yn deall bod yr athroniaeth raddio mewn rhai prifysgolion tramor yn wahanol iawn i’r un a geir ym mhrifysgolion y DU.
Mewn egwyddor, mae darlithwyr yn gyfarwydd â defnyddio ystod lawer ehangach o farciau a graddau.  Mae hyn yn golygu nad yw’n anghyffredin i ddarlithydd ddyfarnu marciau yn y band 80% neu 90%.  Mae hefyd le i gredu bod rhai darlithwyr yn defnyddio marciau neu raddau uwch er mwyn annog neu wobrwyo myfyrwyr addawol.  Ar y llaw arall, credir bod darlithwyr y DU yn gweithredu mewn ffordd fwy ceidwadol wrth edrych ar asesiadau ac arholiadau.
Byddwch eisoes yn gwybod y gall dryswch godi rhwng y Saesneg a siaredir yn y DU a Saesneg America.  Gall yr hyn sy’n ymddangos yn gyfystyr weithiau gyfeirio at rywbeth gwahanol iawn.  Felly y mae hefyd rhwng marciau a graddau yn y DU ac yn yr UDA, lle gall yr un rhifau olygu pethau gwahanol iawn.  

Rhaid i chi gofio aros mewn cysylltiad â’ch tiwtor pan fyddwch yn y sefydliad sy’n eich derbyn. Pe bai angen newid unrhyw beth yn y rhaglen a gynlluniwyd ar eich cyfer, dim ond ar ôl ymgynghori â'r Swyddfa Ryngwladol a Phenaethiaid yr Ysgol y gellir gwneud hynny. Cofiwch pa mor bwysig yw cadw copïau o bob gwaith a asesir a thaflenni asesu. Rhaid i fyfyrwyr sy’n gwneud modwl astudio annibynnol a gymeradwyir drafod y trefniadau fel y’u disgrifir yn amlinelliad y modwl â Phennaeth yr Ysgol briodol cyn ymadael am UDA. 

O dan y Cytundeb Dysgu, rhaid i fyfyrwyr anfon adroddiad misol byr i'r Swyddfa Ryngwladol (international@ydds.ac.uk) gan ddisgrifio eu profiadau a chyflwyno lluniau addas. Defnyddir y rhain i helpu i hyrwyddo’r rhaglen gyfnewid i ddarpar fyfyrwyr yn y Drindod Dewi Sant. 

Rhaid cyflwyno pob gwaith a asesir i’r Pennaeth Ysgol priodol erbyn y dyddiad cau y cytunir arno.
Trosi graddau UDA- Y DU 
	Canran YDDS
	Gradd yr UD

	65+
	A

	63-64
	A-

	61-62
	B+

	55-60
	B

	53-54
	B-

	51-52
	C+

	43-50
	C

	40-42
	C-

	38-39
	D

	Dan 38
	Methu


COD Y MODWL: 


Cod yr Ysgol
TEITL:



Modwl Astudiaeth Annibynnol Ryngwladol
 DYDDIAD:



Ebrill 2010
CYDLYNYDD Y MODWL:

LEFEL:



5

CREDYDAU:


60

DULLIAU ADDYSGU:

Cyd-destunau Dysgu ac Addysgu Rhyngwladol 100%
COD JACS:



X300
AMCAN(ION)


· Cynnig cyfle i fyfyrwyr ddilyn ystod briodol o brofiadau dysgu wrth astudio dramor. 

DEILLIANNAU DYSGU
Erbyn diwedd y modwl hwn dylai myfyrwyr allu gwneud y canlynol:
· ymgymryd ag ystod briodol o gyrsiau tra byddant dramor ar gynllun cyfnewid cymeradwy i fyfyrwyr ; 
· ymwneud yn feirniadol â’r holl agweddau ar y cyrsiau a ddewisir;
· arddangos dealltwriaeth briodol o’r meysydd astudio a ddewiswyd ac y cytunwyd arnynt;
· gwerthuso’n annibynnol ddulliau amgen o drin eu maes pwnc yn unol â’r hyn a welir dramor;
· asesu/adrodd yn ôl yn feirniadol ynghylch gwaith eraill dramor gyda chyfiawnhad; 

· gwerthuso ac adfyfyrio’n feirniadol ar eu cyfraniad eu hun i’r profiad o astudio dramor;
· trefnu eu gwybodaeth a’r hyn y maent wedi’i ddysgu drwy ddefnyddio amrywiaeth o adnoddau gwybodaeth, a chyflwyno’u gwaith yn briodol.
CYNNWYS
Y modwl Astudiaeth Annibynnol Ryngwladol hwn yw Cytundeb Dysgu Ffurfiol y Myfyriwr yn y Rhaglen Astudio hon i fyfyrwyr sy’n dymuno Astudio Dramor ar un o raglenni cyfnewid cymeradwy Prifysgol Cymru Y Drindod Dewi Sant.
Bydd myfyrwyr sy’n ymgymryd â’r modwl hwn wedi cwblhau’r rheoliadau ffurfiol ar gyfer Astudio Dramor fel y’u nodir yn y Llawlyfr Ansawdd Academaidd, sy’n cynnwys cymeradwyaeth gan Ysgolion Academaidd ac ymwneud ag Arholwyr Allanol.
Bydd myfyrwyr sy’n ymgymryd â’r modwl Astudiaeth Annibynnol Ryngwladol yn llofnodi’r Cytundeb Dysgu a lunnir gan y Swyddfa Ryngwladol mewn ymgynghoriad â Phennaeth yr Ysgol(ion) a’r myfyriwr. Drwy hwn bydd rhaglenni, cyrsiau ac asesiadau cysylltiedig y cytunwyd arnynt yn y wlad honno yn cyflawni nodau Rhaglen Astudio briodol Prifysgol Cymru Y Drindod Dewi Sant. Bydd y Swyddfa Ryngwladol yn sicrhau bod y sefydliad sy’n derbyn yn cymeradwyo’r Cytundeb Dysgu.
Y Cyfnod Cyn Astudio Dramor
Llunnir Cytundeb Dysgu gan y Pennaeth Ysgol/Penaethiaid Ysgol priodol a’r Swyddfa Ryngwladol a bydd yn cynnwys y canlynol:
· union fanylion y cyrsiau y mae’r myfyriwr yn cytuno i’w dilyn a chyflawni aseiniadau ar eu cyfer wrth astudio dramor;
· manylion tasgau ymarferol ychwanegol i’w cyflawni yn ystod y cyfnod o Astudio Dramor (e.e. aelodau o’r cymdeithasau, clybiau, timau priodol ac ati)
· manylion unrhyw dasgau asesu ychwanegol y gellid tybio eu bod yn ofynnol er mwyn cyflawni Nodau’r Rhaglen Astudio. Fel rheol, byddai’r tasgau asesu ychwanegol hyn yn cynnwys trafod y canol:
(a) teitlau penodol addas ar gyfer meysydd astudio ychwanegol;
(b) y deilliannau dysgu a fwriedir ar gyfer y meysydd astudio;
(c) y broses y cyflawnir deilliannau dysgu trwyddynt;
(ch) y tasgau asesu arfaethedig, a ddyluniwyd i roi tystiolaeth bod y 
deilliannau dysgu wedi’u cyflawni;
(d) y meini prawf asesu sy’n gysylltiedig â’r deilliannau dysgu.
Mewn ymgynghoriad â’r tiwtor, bydd y myfyriwr yn trafod  y canlynol;
(dd) rhaglen ddarllen a/neu ymchwil; 
(e) trefniadau ar gyfer rhyngweithio â’r tiwtor yn ystod y cyfnod o 
Astudio Dramor;
(f) dyddiad ar gyfer cyflwyno’r gwaith yn derfynol.

Y Cyfnod o Astudio Dramor
Yn ystod y cyfnod o Astudio Dramor, bydd myfyrwyr yn ymgymryd â phob agwedd ar y Cytundeb Dysgu y cytunwyd arnynt. Yn ogystal, bydd y myfyriwr yn cynnal cysylltiadau rheolaidd â’r staff priodol yn Y Drindod Dewi Sant er mwyn monitro’r cynnydd.
Y cyfnod ar ôl y lleoliad  

Rhaid i fyfyrwyr sicrhau bod cofnod llawn o bob darn o waith, gan gynnwys copïau o bob asesiad ffurfiol a wnaed yn ystod y cyfnod o Astudio Dramor, yn cael eu cadw a’u dychwelyd i’r Drindod Dewi Sant yn dilyn yr Astudio Dramor. Rhaid cyflwyno'r rhain o'r newydd i Bennaeth yr Ysgol a chytunir ar y marciau terfynol yn unol â'r trefniadau yn y Llawlyfr Ansawdd Academaidd. 

ASESU
Gwaith Cwrs 

100% (yn unol â’r Cytundeb Dysgu Annibynnol)
· Bydd hwn yn cynnwys yr asesiadau cysylltiedig ar gyfer pob cwrs a astudir yn y sefydliad sy'n derbyn, ond gallai gynnwys tasgau asesu ychwanegol (e.e. Dyddlyfr Astudio Dramor) yn unol â'r Cytundeb Dysgu.
Rhaid cytuno ar y manylion llawn ar y Cytundeb Ffurfiol a lofnodir gan Bennaeth yr Ysgol.
LLYFRYDDIAETH
Rhaid i Bennaeth yr Ysgol gytuno ar y manylion llawn trwy amlinelliadau cyrsiau rhyngwladol ac aseiniadau a gweithgareddau ychwanegol cymeradwy gan Bennaeth yr Ysgol a fydd yn llofnodi i ddangos hynny.
Y Cytundeb Dysgu – Astudio Dramor o dan y Cynllun Erasmus 
Y Flwyddyn Academaidd                                    
Y Rhaglen Astudio: 

Enw’r myfyriwr: 



Rhif Myfyriwr: 



Y Sefydliad sy’n Anfon: 
Prifysgol Cymru Y Drindod Dewi Sant 

Gwlad: Y DU
MANYLION Y RHAGLEN ASTUDIO /CYTUNDEB DYSGU ARFAETHEDIG
Y Sefydliad sy’n Derbyn: 


Gwlad: 

	 Cod y Modwl
	Teitl y Modwl
	Nifer Credydau YDDS

	
	 Modwl Astudiaeth Annibynnol Ryngwladol
	 60

	
	
	

	
	
	

	
	
	

	
	
	

	
	
	


· Tasgau ymarferol gorfodol ychwanegol i’w cyflawni wrth astudio dramor.
· Manylion unrhyw dasgau asesu ychwanegol y gellid eu cyfrif yn rhai angenrheidiol ar gyfer cyflawni Nodau’r Rhaglen Astudio.
Yr uchod i’w gwblhau gan Bennaeth yr Ysgol cyn y cyfnod o astudio dramor.
Mewn argyfwng cysylltwch â’m perthynas agosaf:
Enw: ………………………………………………
Ffôn:............................................................................
Rhif Ffôn Symudol:.......................................................................


Llofnod y Myfyriwr: ………………………………..

Dyddiad: .....................................................................
Y SEFYDLIAD SY’N ANFON – Prifysgol Cymru Y Drindod Dewi Sant
Cadarnhawn fod y rhaglen astudio/cytundeb dysgu arfaethedig dan sylw wedi'i chymeradwyo/gymeradwyo.
Pennaeth yr Ysgol
...............................................................Dyddiad:...........................
Tiwtor Personol
 …………………….…………………………………Dyddiad:…………………………………
 Fel ar gyfer unrhyw raglen, bydd eich asesiadau ac arholiadau yn eich modylau Astudio Dramor yn cael eu graddio gan y staff darlithio priodol. Mae’n bwysig eich bod yn deall bod yr athroniaeth raddio mewn prifysgolion eraill yn wahanol iawn i’r un a geir ym mhrifysgolion y DU.
Rhaid i chi gofio parhau mewn cysylltiad â’r tiwtor pan fyddwch yn y sefydliad sy'n derbyn. Dim ond ar ôl ymgynghori â’r Swyddfa Ryngwladol a’r Pennaeth (Penaethiaid) Ysgol(ion) y gellir gwneud unrhyw newidiadau y gallai fod eu hangen i’ch rhaglen arfaethedig. Cofiwch y pwysigrwydd o gadw copïau o bob gwaith a asesir a thaflenni asesu. Rhaid i fyfyrwyr sy’n dilyn modwl astudiaeth annibynnol a gymeradwyir drafod trefniadau yn unol ag amlinelliad y modwl â’r Pennaeth Ysgol priodol cyn iddynt ymadael i’r sefydliad sy’n derbyn. 

Rhaid i bob darn o waith a asesir gael ei gyflwyno i’r Pennaeth Ysgol erbyn y dyddiad cau priodol. 

O dan y Cytundeb Dysgu, rhaid i'r myfyrwyr anfon adroddiad misol byr i'r Swyddfa Ryngwladol (international@ydds.ac.uk) gan nodi’u profiadau a chyflwyno lluniau addas. Defnyddir y rhain i helpu i hyrwyddo’r rhaglen gyfnewid i ddarpar fyfyrwyr yn y Drindod Dewi Sant. 
Ac i gloi...
Gofal Bugeiliol
Os cewch unrhyw broblemau penodol yn ystod eich cyfnod dramor, rhowch wybod i’r Swyddfa Ryngwladol neu i aelod o’r staff ym Mhrifysgol Cymru Y Drindod Dewi Sant. Y dull mwyaf dibynadwy o gysylltu yw’r e-bost a bydd aelod o’r staff yn ymateb i chi cyn gynted ag y bo modd. 
Cyn i chi fynd 

· Gofalwch fod eich pasport yn ddilys gydol eich cyfnod dramor.
· Sicrhewch fod gennych yswiriant meddygol.
· Ewch â llythyr grant eich AALl neu lythyr gan eich rhieni/cwmni benthyciadau myfyrwyr sy’n cadarnhau eich sefyllfa ariannol.
· Gofalwch eto fod gennych yr holl waith papur perthnasol - dylai myfyrwyr sy’n teithio i UDA gofio gwaith papur yr UDA  a fisas myfyrwyr cyn hedfan - fel arall, byddwch yn oedi’n hir yn y maes awyr!
· Byddwch yn barod am gostau teithio pan fyddwch dramor – bysiau a thacsis. 

· Peidiwch â disgwyl llety â chelfi - ychwanegwch y gost hon at eich cyllideb.
Pan fyddwch yno
· Cadwch mewn cysylltiad
· Gweithiwch yn galed. 

· Mwynhewch bob diwrnod.
Atodiad 1
Enghraifft o lythyr gan fanc:
To Whom It May Concern:

Account Holder: (eich enw) 
Account number: (rhif eich cyfrif)
Sort code: (eich cod didoli)

Date of birth: (eich dyddiad geni)

I write to confirm that we hold an account in the above name.

According to documentary evidence [provided by _______________ from Student Loans Company Limited payments are due to be received into the account providing the instructions do not change:

Expected payment date dd/mm/yyy £_____________

Expected payment date dd/mm/yyy £_____________

I trust this meets with your approval.

Yours sincerely,

Atodiad 2
Enghraifft o lythyr gan rieni:
To Whom It May Concern:

This letter is to testify that _____________, my son/daughter, will be travelling to 
California State University Fullerton, CA/University of Rio Grande, OH/ University of North Carolina Greensboro  from _____________, 20__ to _____________ 20_ as a part of his/her undergraduate studies.

He/She is registered for a three-year degree at The University of Wales Trinity Saint David Carmarthen, and will be returning to Wales following his/her period studying abroad to continue his/ her studies here at The University of Wales Trinity Saint David.

Sincerely,

Y Swyddfa Rhyngwladol

